b'\n_START_ARTICLE_\nMajor (Slovenska vojska)\n_START_PARAGRAPH_\nMajor je visoki \xc4\x8dastni\xc5\xa1ki voja\xc5\xa1ki \xc4\x8din v uporabi v Slovenski vojski (SV). Major je tako nadrejen stotniku (do leta 1993 stotniku 1. stopnje in podrejen podpolkovniku. Ustreza mu mornari\xc5\xa1ki \xc4\x8din kapitana korvete._NEWLINE_\xc4\x8cin je bil prevzet po \xc4\x8dinu Teritorialne obrambe RS, slednji pa je bil prevzet po istem \xc4\x8dinu Jugoslovanske ljudske armade. V skladu s Natovim standardom STANAG 2116 \xc4\x8din spada v razred OF-4.\n_START_SECTION_\nOznaka\n_START_PARAGRAPH_\nOznaka \xc4\x8dina je sestavljena iz dveh, med seboj povezanih plo\xc5\xa1\xc4\x8dic. Na ve\xc4\x8dji je lipov list in tudi na manj\xc5\xa1i, o\xc5\xbeji plo\xc5\xa1\xc4\x8dici se nahaja en lipov list.\n_START_SECTION_\nZakonodaja\n_START_PARAGRAPH_\nMajorje imenuje minister za obrambo Republike Slovenije na predlog na\xc4\x8delnika General\xc5\xa1taba Slovenske vojske._NEWLINE_Voja\xc5\xa1ka oseba lahko napreduje v \xc4\x8din majorja,\xc2\xa0\xc2\xbb\xc4\x8de je s \xc4\x8dinom stotnika razporejen na dol\xc5\xbenost, za katero se zahteva \xc4\x8din majorja ter je to dol\xc5\xbenost opravljal najmanj dve leti s slu\xc5\xbebeno oceno\xc2\xa0\xc2\xbbodli\xc4\x8den\xc2\xab\xc2\xa0oziroma najmanj \xc5\xa1tiri leta s slu\xc5\xbebeno oceno\xc2\xa0\xc2\xbbdober\xc2\xab\xc2\xab._NEWLINE_Pogoj za napredovanje v \xc4\x8din majorja pa je \xc5\xa1e opravljeno vi\xc5\xa1je\xc5\xa1tabno voja\xc5\xa1ko izobra\xc5\xbeevanje in usposabljanje, katerega izvaja Poveljni\xc5\xa1ko-\xc5\xa1tabna \xc5\xa1ola Slovenske vojske._NEWLINE_Ob povi\xc5\xa1anju major prejme tudi malo sabljo Slovenske vojske.'